V-214/14 sz. eljárás során feltett kérdések, adott válaszok

Tárgy: pontosítás kérése

Kérdés: Tisztelt Kiíró ! Az "A" rész kenőolaj szűrők részajánlat esetében kérjük konkrétan megjelölni azon szűrőmárkákat, gyártmányokat amelyeket elfogadnak "OE" termékként. Kérjük jelezzék, hogy mit értenek "hitelt érdemlő" "OE" igazolás alatt. IKARUS autóbusz szűrők esetében gyári háttér hiányában nincs aki bármely gyártót elismerje "OE" gyártónak. Az ATM 35 szűrőnek nincs a kiírás feltételeinek megfelelő gyártója (az AUTÓTRIB törölte a gyártmányai közül a terméket) Megítélésünk szerint a kiírás azon feltételeinek, mely szerint csak gyártóművi első beépítésű vagy hivatalos gyártóműi beszállítói termékek megajánlását fogadja el a kiíró nem lehet teljes körben megfelelni és érvényes ajánlatot tenni.

Válasz: Ajánlatkérő, a feltett kérdésre az alábbi választ adja: „OE” minősítést hitelt érdemlő módon igazoló dokumentumnak tekintjük, ha a szűrőt a jármű, a fődarab, vagy részegység gyártója gyártja, vagy a szűrő gyártóját az adott típusra vonatkozóan hivatalosan gyári beszállítónak ismeri el. Amennyiben a jármű, vagy a részegység gyártója jogutód nélkül megszűnt, az igényelt és a megajánlott szűrő műszaki paramétereit (befoglaló és csatlakozó méretek, szűrési finomság, nyomásesések, megkerülő szelep nyitónyomása, stb.…) táblázatosan összevetve kell igazolni a megfelelőséget.